Ֆիզիկայի չլուծված խնդիրների ցանկ

Այստեղ տեղադրված է Ֆիզիկայի չլուծված խնդիրների ցանկը։ Որոշ խնդիրներ տեսական են, այսինքն գոյություն ունեցող տեսությունները կարծես թե չեն կարողանում բացատրել որևէ դիտարկված երևույթ կամ փորձի արդյունք։ Որոշ խնդիրներ փորձարարական են (էքսպերիմենտալ), այսինքն դժվարություն կա այնպիսի մի փորձ դնելու մեջ, որով հնարավոր լինել ստուգել առաջարկված տեսությունը կամ ավելի մանրակրկիտ ուսումնասիրել տվյալ երևույթը։


== Հստակ գիտական բացատրություն չունեցող երևույթներ ==
Արագացող տիեզերքԻ՞նչն է տիեզերքի արագացումով ընդլայնման աղբյուրը։ Ի՞նչ բնույթի է այդ արագացումը առաջացնող մութ էներգիան։

Ամորֆ պինդ մարմիններԻ՞նչ բնույթի է հեղուկից կամ պինդ մարմնից ապակե ֆազա անցումը։ Ո՞ր ֆիզիկական պրոցեսներն են ապակու ընդհանուր հատկությունների պատասխանատու։

Գնդային կայծակԱրդյո՞ք այդ շիկափայլ, սավառնող օբյեկտները իրակա՞ն են։ Ի՞նչպես կարելի է դրանք բացատրել։****

Բարիոնային ասիմետրիաԻնչո՞ւ տիեզերքում ավելի շատ նյութ կա, քան հականյութ։

Սև խոռոչի կառուցվածքըՍև խոռոչը ունի՞ ներքին կառուցվածք, և եթե ունի, ապա ինչպիսի՞ն է այն։

Սև խոռոչի ինֆորմացիանՀոկինգի ռադիացիան թույլ է տալիս սև խոռոչներին գոլորշինալով վերածվել ոչնչի (գուցե), բայց միաժամանակ այն ինֆորմացիա չի կարող փոխադրել։ Քվանտային մեխանիկան ինֆորմացիայի ոչնչացում թուլ չի տալիս։ Այդ դեպքում ո՞ւր է այն գնում։ Միգուցե Հոկինգի բանաձևն է սխալ և ռադիացիան կարող է իր հետ ինֆորմացիա փոխադրել։ Թե՞ այն ինչ–որ պահից սկսած ինֆորմացիան թողնում է սև խոռոչի մնացորդներին։

Սառը սինթեզՈ՞րն է դեյտրոնով հագեցած պալադիումի մետաղում ավելցուկային ջերմություն և հելիում առաջացման տեսական բացատրությունը։ ****

Պսակի տաքացման խնդիրըԻնչո՞ւ է Արևի Պսակը (մթնոլորտային շերտը) շատ անգամ ավելի տաք, քան Արևի մակերևույթը։

Ֆիզիկայի ֆունդամենտալ հաստատուններըՀնարավո՞ր է ստանալ ֆունդամենտալ հաստատունները մի որևէ ավելի ամբողջական տեսությունից։ Արդյո՞ք ֆիզիկայի «ֆունդամենտալ հաստատունները» փոխվում են ժամանակի ընթացքում։

Բարձր–ջերմաստիանային գերհաղորդիչներԻնչո՞վ է պայմանավորված այն, որ որոշ նյութեր ցուցաբերում են գերհաղորդականություն 50 Կելվինից բարձր ջերմաստիճանների ժամանակ։

Կայունության կղզիներՈ՞րն է տեսականորեն հնարավոր ամենամեծ ատոմը։

Մինկովսկու տարածությունԻնչո՞ւ է Մինկովսկու մետրիկան նկարագրում վակուումը։

Շարունակելի...


== Տեսական մտքեր, որոնց փորձով հաստատումը դեռ չի հաջողվել ==
ԱքսիոններԱրդյո՞ք Peccei-Quinn–ի տեսությունում (Peccei-Quinn theory) առաջարկվող մեխանիզմը CP խախտման բացատրությունն է։ Ի՞նչ հատկություններ ունեն աքսիոնները։

Կոսմոսի ինֆլյացիաԱրդյո՞ք կոսմոսի ինֆլյացիայի տեսությունը ճիշտ է, և եթե ճիշտ է, ապա որո՞նք են այդ ժամանակաշրջանի մանրամասները։ Ո՞րն է այդ ենթադրյալ ինֆլյացիոն դաշտը, որն առաջացնում է ինֆլյացիա։ Եթե ինֆլյացիան տեղի է ունեցել ինչ–որ պահից սկսված, այն ինքնապահպանվո՞ղ է քվանտա–մեխանիկական ֆլուկտուացիաների միջոցով, և հետևաբար շարունակվող մինչև անորոշ մի ժամանակի կետ։

ՏախիոններԱրդյո՞ք այս հիպոթետիկ մասնիկները գոյություն ունեն։ Եթե այո, ապա այդ ինչպե՞ս է, որ նրանք կարողանում են շարժվել լույսի արագությունից բարձր արագություններով՝ խախտելով հատուկ հարաբերականության տեսությունը։

Պրոտոնի տրոհումԱմենաթեթև բարիոնները՝ պրոտոնները, կայո՞ւն են, թե՝ անկայուն։ Եթե ժամանակակից տեսական գաղափարները ճիշտ են, ապա քվարկներն ու լեպտոնները ի վերջո միավորված են, հետևաբար սկզբունքորեն ոչ մի բան չի խանգարում պրոտոնի տրոհմանը։ Եթե դա այդպես է, ապա ինչի՞ է հավասար պրոտոնի կիսատրոհման տևողությունը (այս հարցը առնչվում է Պլանկի մասշտաբին մոտ չափերում գործող ֆիզիկայի մասին փորձից ինֆորմացիա ստանալու խնդրին)։

Շարունակելի...


== Նշումներ ==
** երկու աստղերով նշված խնդիրները բավականին շատ ֆիզիկոսներ համարում են լուծված։ Բայց դեռ կան որ քիչ թվով ֆիզիկոսներ, որոնք դեռ այս հարցըբաց են համարում։
*** երեք աստղերով նշված խնդիրները որոշ ֆիզիկոսների կողմից համարվում են ֆիզիկայի բնագավառից 
հեռու հարցեր, ավելի շատ փիլիսոփայական են իրենց բնույթով։
**** չորս աստղերով նշված խնդիրները դեռ քննարկման մեջ են։